હા, અહીં જીવરામ જોષીની વાત થઈ રહી છે. ક્રાંતિકારીમાંથી બાળસાહિત્યકાર બનેલા જીવરામ જોષી નવ્વાણું વર્ષની ઉંમરે ગુજરી ગયા. બાળસાહિત્યના ક્ષેત્રમાં એમણે જે ખેડાણ કર્યું છે એની કોઈ કિંમત આંકી શકાય એમ નથી. બાળસાહિત્યમાં એમનું પ્રદાન-યોગદાન અમૂલ્ય છે. વિદેશોમાં સર્જાયેલા હેરી પોટર અને ટારઝન જેવા બાળસાહિત્યનાં પાત્રો દુનિયાભરમાં લોકપ્રિય છે, પરંતુ જીવરામ જોષીનાં પુસ્તકોનો અંગ્રેજી અનુવાદ સવેળા પ્રકાશિત થયો હોત તો આજે દુનિયા આખીનાં બાળકોની જીભે અડુકિયો દડુકિયો અને મિયાં ફુસકીનાં નામ રમતાં હોત !